החל מאמצע שנות החמישים ועד היום, ככל שהתרבו כירות הגז הלכו הפתיליות ונעלמו מנוף הארץ. כיום הן מצויות כמעט רק במסעדות מסוימות המתמחות בתבשילי קדירה ומאכלים אחרים (כמו חמין) הדורשים בישול אטי וממושך.
בריאנסק
בריאנסק (ברוסית: Брянск) היא עיר ברוסיה, בירת מחוז בריאנסק, הממוקמת על שפת נהר דסנה וכוללת ארבעה אזורים עירוניים.
היסטוריה.
העיר מוזכרת בכתובים לראשונה בשנת 1146, אולם חפירות ארכאולוגיות מוכיחות שהתקיים יישוב במקום כבר בסוף המאה ה-10. העיר הייתה חלק מנסיכות צ'רניגוב. בשנת 1246 הוקמה נסיכות עצמאית. בשנים 1346–1500 נשלטה העיר על ידי הדוכסות הגדולה של ליטא. בשנת 1500 האזור סופח לנסיכות מוסקבה.
במהלך המאה ה-16 הייתה השליטה על העיר במחלוקת בין רוסיה לבין פולין.
במהלך המאה ה-19 הורגשה תנופת פיתוח תעשייה בעיר והוקמו מספר מפעלים גדולים. בעיר קיימים ארבעה מוסדות להשכלה גבוהה.
קוליו
ארטיס ליאון אייבי ג'וניור (באנגלית: Artis Leon Ivey Jr.; נולד ב-1 באוגוסט 1963), הידוע בשם הבמה שלו קוליו (Coolio), הוא ראפר ושחקן אמריקאי.
ביוגרפיה.
אייבי נולד וגדל בקומפטון שבדרום מחוז לוס אנג'לס בקליפורניה. יש לו אח בשם מליק, אשר עובד כשחקן וכראפר. בתיכון, כינו את אייבי "בו".
בגיל 17, הואשם קוליו בגנבה וריצה מספר חודשים בכלא.
קוליו החל את הקריירה שלו בלהקת הראפ WC and the Maad Circle. ב-1994, עזב את והלהקה ועבד על אלבום בכורה שלו, "It Takes a Thief" שיצא ב-19 ביולי אותה שנה. אלבום זה מכר מיליון עותקים רק בארצות הברית וזכה למעמד של אלבום פלטינה.
ב-1995 הוציא סינגל שנקרא Gangsta's Paradise (גן עדן של גנגסטרים). השיר שולב בפסקול בסרט סיכון מחושב והפך לסינגל הנמכר ביותר בשנת 1995. בנוסף הוא הקליט את הפסקול לסרט קלולס. אלבומו השני של קוליו שנשא את שם הסינגל Gangsta's Paradise הגיע למעמד של פלטינה מרובעת, והכיל את הלהיט "Sumpin New".
ב-1996 זכה קוליו בפרס גראמי בקטגוריית "הופעת הראפר של השנה". בנוסף הוא היה מועמד בקטגוריית "אלבום השנה". הסגנון החיובי והעדר אלימות העניקה לו פופולריות בקרב מבוגרים וילדים. ב-1997 יצא אלבומו "My Soul" והגיע למקום ה-39 במצעד בילבורד.
&lt;BR&gt;שני האלבום הבאים שלו: "El Cool Magnifico" ו"The Return of the Gangsta" הצליחו פחות מקודמיהם.
ב-2004 יצא אלבום האוסף שלו, "Coolio and Friends" (קוליו וחברים).
אלבומו הבא של קוליו, "Steal Hear", שיצא ב-28 באוקטובר 2008.
לקוליו שישה ילדים, אך הוא ואשתו פרודים.
ב-8 במרץ 2009 נעצר קוליו בחשד להחזקת סם מסוג קראק, שנתגלה על גופו במהלך בדיקה ביטחונית.
משחק.
בשנת 1996 השתתף בקומדיה "אלוהים היקר" של הבמאי גארי מרשל. בשנת 2000 שיחק בסרט האימה "תצווח אם אתה יודע מה עשיתי ביום שישי ה-13 האחרון". בשנת 2001 שיחק בסרט הדרמה "בושם", לצד שחקנים רבים, וביניהם מישל ויליאמס וג'ף גולדבלום. בשנת 2002, ביצע אייבי הופעת אורח בסדרה "מכושפות", השתתף בתוכנית "אפקט הפחד" וביצע דיבוב אורח בסדרת האנימציה "הלם סטטי". בשנת 2003, הוא השתתף בסרטים "דרקולה 3000" ובגרסת הבמאי של "דרדוויל". ב-2005 השתתף כאורח בסדרה "ג'ואי".
עבודה ערבית
עבודה ערבית (בערבית: شُغْل عَرَب, תעתיק: שֻעְ'ל עַרַבּ) היא סדרת טלוויזיה ישראלית מסוגת דרמה קומית פרי עטו של הסופר והעיתונאי הערבי-ישראלי סייד קשוע, ובבימוים של רוני ניניו (עונה ראשונה) ושי קפון (עונה שנייה והלאה). הסדרה עוסקת ביחסי ערבים-יהודים בישראל, ומציגה זאת בדרך הומוריסטית. דמותו של אמג'ד מבוססת חלקית על הביוגרפיה של כותב הסדרה, סייד קשוע.
הפקה ושידור.
הסדרה הופקה על ידי דני פארן ונתמכה בידי קרן גשר לקולנוע רב תרבותי. העונה הראשונה של הסדרה כללה 9 פרקים, ושודרה מנובמבר 2007 עד פברואר 2008. ביום העצמאות שודר פרק נוסף שחתם את העונה. העונה השנייה של הסדרה כללה 13 פרקים ושודרה מיולי 2010 עד אוקטובר באותה השנה. עוד במהלך שידורי העונה השנייה, הזכיינית "קשת" ששידרה את הסדרה הזמינה עונה נוספת, שלישית במספר. בספטמבר 2011, הודיעה קשת שהיא תפיק עונה רביעית לאחר סיום צילומי העונה השלישית, אך כחודשיים אחר כך, הודיעה קשת שהיא דוחה את עליית העונה השלישית עד להודעה חדשה, בשל המשבר הכלכלי שפקד את תעשיית הטלוויזיה בישראל.
בפברואר 2012 החלו שידורי העונה השלישית. פרק הפתיחה של העונה קבע שיא מדרוג (רייטינג) לדרמה עם 31.7%. בינואר 2013 זכתה העונה השלישית בפרס האקדמיה לטלוויזיה ל"סדרה הקומית הטובה ביותר לשנת 2012". באותו הטקס הוענקו ליוצרי הסדרה עוד ארבעה פרסים מטעם האקדמיה הישראלית לקולנוע וטלוויזיה: שני השחקנים הראשיים בה זכו בפרסים על משחקם בה כשחקנים ראשיים בסדרה קומית וכן זכו הבמאי שי קפון והתסריטאי סייד קשוע על תפקידיהם בסדרה זאת.
בראשית חודש יולי 2013, עלתה לשידור העונה הרביעית בערוץ 2 של קשת.
עלילה.
הסדרה מציגה בצורה הומוריסטית וסרקסטית את חייה של המשפחה הערבית בישראל, ולועגת לסטריאוטיפים של האזרח היהודי והאזרח הערבי בישראל בדרך בה הם משתקפים אחד בעיני השני.
הדמות הראשית בסדרה היא אָמְגַ'ד, עיתונאי ערבי-ישראלי בן 35 העובד בעיתון עברי ומתגורר בכפר במזרח ירושלים. אמג'ד נשוי לבושרה, עובדת סוציאלית במקצועה. לזוג בת אחת, ושמה מאיה, והם מצפים לילד נוסף (בן, שייקרא איסמעיל). לאמג'ד בעיית זהות: הוא מנסה להשתלב באליטה היהודית-ישראלית אך נקרע בין שני העולמות, היהודי והערבי. אשתו בושרה לעומתו, היא דמות מגובשת ונטולת בעיות זהות, היא דעתנית ועצמאית ומנסה להחזיר את אמג'ד לשורשיו הערביים.
מאיר, חברו של אמג'ד, עובד עמו בעיתון בתור צלם. מאיר "מדריך" את אמג'ד בניסיונותיו להשתלב בחברה היהודית ועושה זאת בדרך קומית וסרקסטית. מאיר מתאהב באמאל, חברתה הפלסטינית והפמיניסטית של בושרה, שעובדת כעורכת דין באגודה לזכויות האזרח לאחר ששבה מלימודי תואר שני במשפטים מבוסטון שבארצות הברית. בהמשך הסדרה אמאל נכנסת להריון ממאיר ונולד להם בן, סמי. מאיר ואמאל מתחתנים, למרות התנגדות ההורים שלו ושלה.
במקביל מופיעים בסדרה גם הוריו של אמג'ד, איסמעיל אבו אמג'ד ואֻם אמג'ד, המתווכחים ללא הרף. אביו הוא פנסיונר של משרד החינוך, איש עצבני החובב כסף ומשנה את דעותיו ועמדותיו לפי שיקולים כלכליים בלבד. באחד הפרקים הוא אף מרמה כספית את בנו. אמו, לעומת זאת, היא עקרת בית רגועה ואשת משפחה מסורה. הוריו של אמג'ד אינם אוהבים את ניסיונותיו להידמות ליהודי על חשבון מוצאו הערבי.
בעונה השנייה מקבל אמג'ד צו הריסה על ביתו שבכפר, והוא עובר לגור בשכונת רחביה בירושלים.
בעונה השלישית, לאחר שאמג'ד השתתף בתוכנית "האח הגדול", הוא הרגיש נערץ עד שבטעות הטיל את מימיו על מצבת זיכרון יהודית, ואז ניסה לעבוד בעיתון ערבי. בנוסף, למאיר ולאמאל נולד בן ואמאל החליטה לקרוא לילד סמי. בעונה הרביעית אמג׳ד מתבשר שבושרה אשתו בהיריון ובעקבות מצבו הכלכלי הקשה הוא עוזב את ביתו ועובר לאוהל יחד עם מאיר (שרב עם אמאל לאחר שאמו רצתה לגייר אותה ומאיר הביע תמיכה באימו), והם פותחים במחאה חברתית. התקשורת עטה על הסיפור ובמהרה מתפתחת מחאה חברתית גדולה בכל הארץ. יועצו של אמג׳ד מנצל זאת ואמג׳ד נעשה מבוקש בפוליטיקה. בעקבות זאת הוא חוזר הבייתה ומשלים עם בושרה. בושרה מגלה כי היא בהריון עם תאומים בנים ובתגובה עוזב אמג׳ד שנית את ביתו באומרו :"אני אצטרך לקנות קוטג׳ ! את יודעת כמה עולה קוטג׳ ?!?" עובר אורח שומע את דבריו ובמהרה מתפתחת "מחאת הקוטג׳ ". בושרה נמצאת בשמירת היריון ואמג׳ד שמבוקש פוליטית נאלץ להסתדר לבד גם בביתו וגם במשפחתו. אמג׳ד מקבל הצעה ממפלגת העבודה ונתמך בהם לאורך העונה תוך כדי עשיית הרצאות שונות ומגוונות. בושרה מדממת ומובהלת לבית החולים שם מבוצעת ניתוח בחודש שביעי. שני התינוקות שרדו והועברו לפגייה במשקל נמוך.
דמויות.
דמויות שהצטרפו בעונה השנייה.
בנוסף, שחקנים מוכרים רבים הופיעו בסדרה בתפקידי אורח. ביניהם: אוהד קנולר, שמוליק לוי, שרון אלכסנדר, גבי עמרני, אודיה קורן ואילן רוזנפלד.
דמויות שהצטרפו בעונה השלישית.
בנוסף, ניר ברקת, ראש עיריית ירושלים, הופיע בסדרה בהופעת קמע וחבר הכנסת יצחק הרצוג הופיע כשחקן אורח (כאשר הוא משחק בתפקיד עצמו).
פסקול.
שיר הפתיחה של הסדרה הוא "נע'ייר בוכרה" ("לשנות את המחר") של להקת הראפ "דם" עם הסולן תאמר נפאר. השיר לא נכתב במיוחד עבור הסדרה, אלא עבור אלבומה של הלהקה "אידה" שיצא כשנה לפני עליית הסדרה. חברי הלהקה הלחינו גם את מוזיקת הרקע של הסדרה.
את הקדימונים לעונה השנייה של הסדרה ליווה שירו של אלון אולארצ'יק "בא לשכונה בחור חדש", בביצוע מחודש של רונן סאבו ואופיר קותיאל עם ההרכב "אקסום".
"התסריטאי".
קשת ורשות השידור צילמו כהפקה משותפת סדרה מוקומנטרית בת 10 פרקים, "התסריטאי", בה מספר סייד קשוע על מאחורי הקלעים של יצירת "עבודה ערבית", כששתי הסדרות נוצרו על ידי אותם אנשים.
קישורים חיצוניים.
ביקורות
עגלון מלך מואב
עֶגְלוֹן הוא שמו של מלך מואב המוזכר בתנ"ך בספר שופטים, פרק ג'.
עגלון קשר ברית עם עמלק ובני עמון כדי להשתלט על שטחים בעבר הירדן המזרחי והמערבי, ואף חלקים משטחי נחלת שבט בנימין. עגלון שיעבד את בני ישראל למשך 18 שנה, עד שאהוד בן גרא הנהיג מרד נגדו, והצליח להרוג אותו בעורמה בעזרת חרב פיפיות.